ХОЛОКАУСТ

ЈЕДНА СЛИКА

На хиљаде мртвих тела свуда око мене. Око нас. Полумртвих- полуживих. Сваког момента можемо бити живи спаљени, угушени, стрељани или затрпани живим кречом. Свако од нас носи свој број. Број тренутака до смрти. Мирис смрти, бола, туге, страха и стрепње хара овим просторима. Из секунде у секунду се питам требам ли се стидети свог народа, своје вере и свог бога. Јеврејка сам. Или ипак требам часно дочекати да часовник мог живота откуца последњи трен? Јако се бојим. Питам се чиме су сви ови људи заслужили ову немилосрдно иживљавање над њима. Ово не бих пожелела никоме. Заиста се питам како неко може живом бићу нанети оволико бола. Ово је превише. Невини људи гину. Многи умиру од страха. Чује се плач деце и беба. Уморни од свега, гладни и прљави, несвесни те беде коју проживљавају, чекају своју смрт. Губимо своје најближе. Некима не пада толико тешко јер смо сви овде свесни да ћемо на крају завршити заједно на неком месту. Језиво је и само причати о томе. Мислим да ћемо бити упамћени. Из даљине се чује груб глас. Изговара вишецифрени број. Мислим да више немам времена.

Анђелина Валић VIII 2

ОШ „Краљ Петар I“ Ниш